1449.

Godina **1449** (**[[rimski brojevi|MCDXLIX]]**) bila je redovna godina koja počinje u srijedu (1. 1. po julijanskom kalendaru).

## Događaji
* 6. 1. - Konstantin XI Paleolog Dragaš u Mistri krunisan za cara (poslednji vizantijski car 1449-53); Morejska Despotovina će biti podeljena među njegovom braćom Tomom i Dimitrijem. 
* januar - Bosanski kralj Stjepan Tomaš Kotromanić povratio Srebrenicu od despota Đurđa posle samo četiri meseca.
* 12. 3. - Konstantin XI stigao u Carigrad - u dobrim odnosima sa sultanom Muratom II (umro 1451).
* 7. 4. - Abdicirao Feliks V., protupapa, posljednji u historiji. 
* april - Bosanski kralj Tomaš sklopio savez sa Mlečanima protiv Stjepana Vukčića Kosače (koji je u savezu sa napuljskim kraljem Alfonsom V). 
* 25. 4. - Šizmatički Bazelski koncil u Lozani se raspustio nakon što je formalno izabrao Nikolu V. za papu (vlada već dve godine).
* 20. 5. - Bitka kod Alfarrobeire (Alfarubejre) - mladi portugalski kralj Afonso V i njegov stric Afonso I, vojvoda od Braganze porazili Afonsovog ujaka Pedra, vojvodu od Coimbre, nabeđenog da je pobunjenik - Braganze postaju najmoćnija porodica u Portugalu. 
* 21. 5. - Despot Đurđe izlaže u pismu plan za mir sa Turcima, dogovoren sa palatinom Ladislavom Gorjanskim i erdeljskim vojvodom Nikolom Iločkim: primirje na sedam godina, Srbija i Vlaška plaćaju polovinu danka Turcima a Bosna ceo.
* 14. 6. - Na stanku u Modrušama sedmero braće i jedan sinovac Frankapan podijelili baštinu od oca Nikole Frankopana; Krk i Senj pod zajedničkom upravom. 
* jun - Ugarski sabor odbija despotov plan za mir sa Turcima, određeno da se posebnom sudu preda spor bosanskog kralja i srpskog despota.
* jul - Nakon što je izbio rat između Mletačke Republike i Alfonsovog Napuljskog kraljevstva, Kosača od Mlečana traži povratak Omiša ili nečega u Zeti, nakon čega se pridružuje ratu protiv njih.
* 1. 9. - Tumuska katastrofa: ojratski Mongoli Esen taiša razbili mnogo veću kinesku vojsku kod tvrđave Tumu i zarobili cara Zhengtonga - ovo se smatra najgorim porazom dinastije Ming. 
* 5. 9. - Jan Jiskra porazio ugarsku vojsku nedaleko od Košica - poginuo ugarski komandant, otac Ivana Sekelja i šurjak Janoša Hunjadija, koji kreće u osvetnički pohod. 
* 17. 9. - Kraljev brat Radivoj Ostojić i Nikola Velički dobili u zalogu grad Levač na Vrbasu od potomaka Benedikta Nelipića. 
* 21. 9. - Zarobljenog cara Zhengtonga zamenjuje mlađi brat - ime ere Jingtai ("Uzvišeni Pogled").
* 27. 10. - Timuridski vladar i astronom Ulug Beg ubijen po naređenju svog sina Abd al-Latifa. 
* 29. 10. - Stogodišnji rat: francuski kralj Šarl VII oslobodio Rouen od Engleza, 18 godina nakon što je u njemu spaljena Jovanka Orleanka.
* 11. 11. - Kralj Tomaš sklopio u Doboru defanzivni savez protiv Turaka sa mačvanskim banom Janošem od Koroga, izražava odanost Ugarskoj.
* 4. 12. - Hunjadi sklopio primirje sa Janom Jiskrom.

### Tokom/tijekom godine
* Prvi spomen samostana oko kojeg će izrasti Opatija. 
* Mlečani dovode nekoliko obitelji "Morlaka" na područje općine Buje. 
* Hrvatsko-dalmatinskog bana Petra Talovca napadaju Ivanac Novaković i Tomaš Tvrtković, borbe oko Ostrovice. 
* Toma Sekelj novi vranski prior, umesto poginulog sinovca Ivana. 
* Stjepan Vukčić osnovao tvornicu čohe u Novom.
* Pogrom preobraćenih Jevreja (*Conversos*-a) u Toledu.

## Rođenja

* 1. 1. - Lorenzo de' Medici, italijanski državnik († 1492)
* Aldus Manutius, venecijanski humanista i štampar († 1515)
* Domenico Ghirlandaio, firentinski slikar († 1494)
* Magnus Hundt, nemački lekar († 1519)
* Srimanta Sankardeva, asamski sveti učenjak († 1568)

## Smrti

* 19. 2. - Eleonora Aragonska, kraljica Portugala (* 1402)
* mart - Dolce dell'Anguillara, italijanski kondotijer (* 1401)
* 20. 5. - Pedro, vojvoda od Coimbre (* 1392)
* Domenico di Giovanni, zvani Burchiello, italijanski pesnik (* 1404)

## Reference

* Vjekoslav Klaić, Svezak drugi: dio drugi. Treće doba: Vladanje kraljeva iz raznih porodica (1301-1526). Druga knjiga: Od gubitka Dalmacije do Matije Korvina (1409-1457) (archive.org)
* Vladimir Ćorović, Historija Bosne
* Grupa autora, Istorija Crne Gore